Slegte wense keer terug | Dis Ekke
Slegte wense keer terug	23
Posted by HesterLeyNel in Dis Ekke	≈ 30 Kommentaar
Sleutelwoordeaap, dief, inbreker, slegte wense	In opvolg op my blog Tjorts my ou pêl, wou ek darem net laat weet die bottel Eno vrugtesout is terug, ietwat verniel (kyk na die tandmerke aan die onderkant), maar onoopgemaak en nog propvol. Die bouers het dit gevind op die heel boonste balkon van ons gebou.
Ek het iewers in my vormingsjare in ‘n voorgeskrewe boek (ek dink dit was Bertus Aafjes – Morgen bloeien de abrikozen) gelees dat jy nie ‘n slegte wens mag uitspreek oor ‘n ander persoon nie, want dieselfde wens keer altyd terug: dit swem deur sewe seë, loop deur sewe woestyne, maak nog ‘n paar draaie wat ek nie van kan onthou nie en trek dan pantoffeltjies aan om op jou eie kop te kom sit.
Nou kyk ek vir die botteltjie vrugtesout en wonder of daardie slegte wens wat ek oor die ape uitgespreek het dalk baie ver gereis het … ?
30 thoughts on “Slegte wense keer terug”	Kameel said:	2017-04-06 om 9:04 vm	Lag ek nou vir jou!!
Olga said:	2017-03-24 om 11:31 nm	Eintlik ‘n jammerte dat hulle nie die bottel oopgekry het nie.Dit sou goeie beloning vir hulle skelm streek gewees het. Groter jammerte dat hulle nie toilette gebruik en jy dan elke keer voor hulle dit toilet gaan beset het nie.
HesterLeyNel said:	2017-04-08 om 6:47 nm	Haha dit sou snaaks gewees het.
trommeltjies said:	2017-03-24 om 1:16 nm	Aapstreke op sy beste. Jy gaan hulle mis. Hoop nie die geslipperde slegte wens kom in die vorm van n hewige sooibrand terug nie
HesterLeyNel said:	2017-03-24 om 1:47 nm	O nee, ek gaan hulle nie mis nie – hulle natuurlike habitat strek tot en verby die adres waarheen ons nou trek. Dit (soos sooibrand) is maar iets waarteen jy moet waak – hou die vensters toe en let op wat jy eet.
Die man met die hoed said:	2017-03-24 om 7:20 vm	Sjaaim man. Uintjies en skerpioen maak die allerverskriklikste sooibrand. Aap se kind wou net ‘n bietjie verligting hê.
HesterLeyNel said:	2017-03-24 om 1:51 nm	Uintjies en skerpioene, haha 😀 Hierdie wetsgeleerde goed eet verkieslik brood en vrugte.
Tannie Frannie said:	2017-03-23 om 10:18 nm	Heheheh – gelukkig dat die ou nie die bottel oopgebyt gekry het nie!
HesterLeyNel said:	2017-03-24 om 1:52 nm	Ek het ‘n vermoede dat hulle nie een van die bottels oopgekry het nie, maar dis verbruikersgoedere wat spoedig nuwe base sou gekry het!
perdebytjie said:	2017-03-23 om 9:03 nm	Dalk is dit maar goed dat apie nie die bottel oopgekry het nie…die tjortsery het dalk in jou woonstel plaasgevind!😳😬
HesterLeyNel said:	2017-03-24 om 1:53 nm	Eisj! nie daaraan gedink nie.
Toortsie said:	2017-03-23 om 8:22 nm	Ek dink jy moet daai botteltjie Eno maar diep begrawe. Net vir veiligheid! 😁
HesterLeyNel said:	2017-03-24 om 1:58 nm	Ek het hom weer langs die wasbak neergesit. Ek is nuuskierig om te sien of hulle dit weer wil skaai. Hierdie outjies is slim en leer vreeslik vinnig. As ons iets wil wegsteek, sit ons dit binne-in die kombuiskas se laaie wat hulle nie kan ooptrek nie. Die gewone kasdeure keer hulle nie.
Toortsie said:	2017-03-24 om 2:19 nm	Maak die botteltjie effens oop. LikeLiked by 1 person
HesterLeyNel said:	2017-03-24 om 2:33 nm	Oeee. Stout!
Toortsie said:	2017-03-24 om 2:34 nm	En nou gaan dit 70×7 keer na my toe terugkom. Ai toggie!
HesterLeyNel said:	2017-03-24 om 2:36 nm	😀 LikeLike
rondomtaliedraai said:	2017-03-23 om 7:08 nm	Jy moet die bottel raam om te wys dat slegte tye ook verby gaan!
HesterLeyNel said:	2017-03-24 om 2:02 nm	Daar’s ‘n idee!
Net Ek said:	2017-03-23 om 2:19 nm	Soms is daai (my) slegte wense maar ietwat kommin, loop sommer so kaalvoet-vuilvoet terug in my lewe in, trek nie eers slippers aan soos jou boek s’n nie!
Dis hoekom ek geleer het om niks sleg in die universe (te probeer) instuur nie.
HesterLeyNel said:	2017-03-24 om 2:07 nm	Jy’s ‘n beter mens as ek. Ek gaan nooit leer om ‘n wag voor my mond te plaas nie.
travel460 said:	2017-03-23 om 1:57 nm	Waar op die aarde kom jy aan al jou pittighede, Hester! Het jy iewers ñ geheime biblioteek vol??? Ek moes nou vir jou sit en lag.☺
HesterLeyNel said:	2017-03-24 om 2:11 nm	Ek is ‘n Namakwalander – ons het almal grootgeword met groot storievertellers rondom ons. Ons het saans om die kaggelvuur (of as dit nie heeltemal so koud was nie om die ou primussie) ‘n kring gevorm om na stories te luister. Ek wonder of dit nog so is in die platteland. Dit was die grootste hartseer in my lewe dat ek my kinders in stede moes grootmaak.
travel460 said:	2017-03-24 om 2:13 nm	Ek kan jou glo! Watter dorp, Hester?
HesterLeyNel said:	2017-03-24 om 2:18 nm	Ek het skoolgegaan in Springbok, maar my pa het vir die O’kiep Copper Company gewerk en ons het altyd in een van die omringende myndorpe gewoon, afhange waar hy besig was met sy bouery.
travel460 said:	2017-03-24 om 2:19 nm	Werklik ñ ware Namakwalander. Goeie ou dae.
HesterLeyNel said:	2017-03-24 om 2:33 nm	Jip
Hier "blok" Elanè said:	2017-03-23 om 11:58 vm	Die Eno bottel wat jy teruggekry het is vrek snaaks, ek sou graag die ou diewe se gesig wou sien as hulle dit geproe het. Ek share grepe van die goed wat ek hier lees op ander platforms, maar gee darem altyd die mense erkenning daarin. Ek wens jy wil nou weer meer permanent terugwees.
HesterLeyNel said:	2017-03-23 om 12:52 nm	Ons trek die 5de April na die “beskawing” toe en Telkom sweer hoog en laag dat ons die 7de April ordentlike datalyne gaan hê. Ons het so ‘n week of twee nodig om in te settle en agterstallige werk in te haal, so ek hoop om by einde April weer “teenwoordig” te wees.
Hier "blok" Elanè said:	2017-03-23 om 12:52 nm	Yay…
Lifeguards and holidaymakers on Bazley Beach	View over the Oribi Gorge from inside the caves – Lake Eland Nature Reserve	Water lilies in the river valley The motor bridge (N2 freeway) over the Mtwalume river Laidback – very laidback indeed	Ifafa waves Water lilies in our secret pond deep down in the river valley	Mpanbanyoni river floodplain	View of the railway bridge over the Mtwalume river	Die watervlak in die strandmeer is laag in die droë seisoen	Weaver birds I have the beach to myself Nguni cattle in a sugar cane field	Entrance to the caves – Lake Eland Nature Reserve	Elysium Beach KZN Seashells	Elysium Beach KZN Seashells	Fafa river mouth	Protea growing wild next to the stone pathway to the caves – Lake Eland Nature Reserve	Incoming tide	Beetle resting on a wooden bench – Lake Eland Nature Reserve	The Mtwalume river lagoon opens into the sea after heavy rains Longdrop loo at the top of the suspension bridge – Lake Eland Nature Reserve	Wildflowers – Lake Eland Nature Reserve	Fishermen on the Mtwalume beach	Bushpath leading away from the suspension bridge – Lake Eland Nature Reserve	Locust – Lake Eland Nature Reserve	Lamberts Bay	Nguni cattle following us on River Sand Road	Naughty little Vervet monkey helps himself to our breakfast fruit	Die branders stoot die sand uit sodat ‘n hoë sandduin die riviermond verberg	Early mornings and late evenings hundreds of crabs leave their holes in the sand and run into the waves	Entering the Oribi Gorge basin driving alongside the Umzimkulwane River	Lookout point over the Oribi Gorge at the suspension bridge – Lake Eland Nature Reserve	Mtwalume tidal pool just more than a kilometer along the beach	Eland (Oribi) in Lake Eland Nature Reserve	Wildflowers on the plateau edge of the Oribi Gorge – Lake Eland Nature Reserve	Blouwildebees in Lake Eland Nature Reserve	View of the Oribi Gorge from the top of the plateau at Lake Eland Nature Reserve	Ifafa rocks	View of the Oribi Gorge basin taken from outside the caves – Lake Eland Nature Reserve	Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	Those Naughty Monkeys	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow